Media24-voorsitter in kritieke toestand in hospitaal - Maroela Media
Prof. Jakes Gerwel, voorsitter van Media24, is steeds in 'n kritieke toestand in die hospitaal.
"Sy toestand het nog nie verbeter nie. Hy is baie siek, maar in uitstekende sorg," het Heinrich Gerwel, sy seun, gesê. Die gesin sal in 'n stadium 'n formele verklaring maak, maar versoek nou privaatheid, het hy gesê. Sy vrou, Phoebe, het Maandag bevestig dat prof. Gerwel ná 'n hartoperasie Sondag in 'n kritieke toestand in die Netcare Kuilsrivier-hospitaal is.
Die gesin moes, ná gerugte op Twitter, dit duidelik stel dat hy nie dood is nie.
Gerwel (66)is die kansellier van Rhodes Universiteit, nie-uitvoerende direkteur van Naspers en Old Mutual, voorsitter van Media24 Beperk en was ook direkteur-generaal in oud-president Nelson Mandela se kantoor.